stanford-oval/wikipedia huggingface dataset:
Železnice Srbije
Aiheesta muualla

Kuvia tai muita tiedostoja aiheesta Železnice Srbije Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Serbian Railways
Käännös suomeksi
ATC-koodi C

Anatomis-terapeuttis-kemiallisen lääkeluokituksen C-koodiryhmään kuuluu sydän- ja verisuonisairauksien lääkkeet. Ryhmä jaotellaan edelleen yhdeksään ryhmään.
C01 Sydänlääkkeet
C02 Verenpainelääkkeet
C03 Diureetit
C04 Perifeeriset vasodilatoijat
C05 Suonikohjujen ja peräpukamien hoitoon tarkoitetut valmisteet
C07 Beetasalpaajat
C08 Kalsiuminestäjät
C09 Reniini-angiotensiinijärjestelmään vaikuttavat lääkeaineet
C10 Lipidejä muuntavat lääkeaineet
ATC-koodi J

Anatomis-terapeuttis-kemiallisen lääkeluokituksen J-koodiryhmään kuuluu systeemisesti vaikuttavat infektiolääkkeet. Ryhmän lääkkeet jaetaan edelleen kuuteen ryhmään.
J01 Systeemiset bakteerilääkkeet
J02 Systeemiset sienilääkkeet
J04 Mykobakteerilääkkeet
J05 Systeemiset viruslääkkeet
J06 Immunoseerumit ja immunoglobuliinit
J07 Rokotteet
Adam Berner

Adam Berner (s. 25. tammikuuta 1987 Bromölla) on ruotsalainen jalkapalloilija, pelipaikaltaan hyökkääjä.
Berner edusti urallaan Allsvenskanin Mjällby AIF:ta. Hän pelasi seurassa vuosina 2005–2012 ja voitti yhden mestaruuden. Berner pelasi nuorena myös Ifö Bromölla IF:n riveissä vuosina 2004–2005.
Adam Beach

Adam Beach vuonna 2015.
Adam Beach (s. 11. marraskuuta 1972 Ashern, Manitoba, Kanada) on kanadalainen näyttelijä.
Hän on näytellyt muun muassa sarjoissa Kova laki (2007–2008) sekä minisarjassa Comanche Moon (2008) roolihahmonaan Blue Duck -niminen intiaani.
Hän on ollut naimisissa Meredith Porterin kanssa 1999–2002 (2 lasta) ja Tara Masonin kanssa 2003–2007. Hän on näytellyt myös elokuvassa Suicide Squad (2016).
Zoom 8

| Zoom 8 |
| --- | --- |

Suurin pituus (LOA):  2,650 m
Leveys:  1,450 m
Mastonkorkeus:  4,65 m
Paino:  44 kg
Purjeet:  Isopurje
Isopurje:  4,8 m2
LYS:  0,90
Miehistö:  1
Zoom8 (myös Zoom 8) on yhden hengen ISAFin sääntöjen mukainen yksityyppiluokan kevytvene eli jolla. Zoom8-jolla soveltuu erityisesti yli 50-kiloiselle[lähde? ] purjehtijalle ensiveneeksi. Runsaassa kymmenessä vuodessa Zoom 8 -luokka on kasvanut yhdeksi Suomen merkittävimmistä nuorison kilpapurjeveneluokaksi. Zoom8-veneillä purjehditaan lähinnä Euroopassa. Luokkaliittoja toimii ainakin Suomessa, Isossa-Britanniassa, Ruotsissa, Tanskassa, Ranskassa, Venäjällä, Virossa, Espanjassa, Saksassa, Puolassa ja Norjassa.
Historia

Suomessa 1990-luvun alussa laivanrakentaja DI Henrik Segercrantz suunnitteli Zoom8-jollan. Ideana oli toteuttaa uudenaikainen ratkaisu ensimmäiseksi purjejollaksi. Ensimmäinen versio esitettiin Helsingin Venenäyttelyssä talvella 2001. Tämä prototyyppijolla parannettiin sekä varusteratkaisuiltaan että muutamalla rakenteellisella parannuksella. Tässä työssä hyödynnettiin myös purjehtijoiden ja muun muassa alan toimittajien ajatuksia ja palautetta. Runkomuoto, purjeratkaisu ja muut tärkeimmät ominaisuudet säilyivät alkuperäisestä versiosta. Tavoitteena oli aikaansaada valmiiksi harkittu tuote, joka teknisesti ja ominaisuuksiltaan soveltuisi aloittelijalle, mutta antaisi myös kehittyvälle nuorelle purjehtijalle sopivan alustan. Master-muottien valmistus aloitettiin syksyllä 1993 ja ensimmäiset jollat purjehtivat kesällä 1994.
Suunnittelun lähtökohtana oli luoda mahdollisimman tasavertainen kilpaveneluokka. Zoom8-luokka suunniteltiin Kansainvälisen Purjehtijaliiton, ISAF, yksityyppiluokan sääntöjen ihanteen mukaiseksi eikä tässä luokassa ole mahdollisuuksia muutoksiin tai parannuksiin. Näin kaikki kilpailijat ovat tasavertaisessa asemassa lähtöviivalla.
Purjehdusominaisuudet

Zoom8-jollalla on helppoa ja turvallista purjehtia. Kaaduttuaan kokenut kilpapurjehtija saa Zoom8-jollan takaisin pystyyn muutamassa sekunnissa ja vauhtiin jopa 15 sekunnissa. Kovassa tuulessa kaatuessaan Zoom8 voi olla kokemattomalle purjehtijalle vaarallinen: Jos purjehtija menettää otteen jollasta, se voi kyljellään kaatuneena karata nopeasti purjehtijan tavoittamattomiin.
Kuvia

Zoom8 maalla
Oikealla Zoom8 purjehduksessa
Aiheesta muualla

Suomen Zoom8-liitto ry
International Zoom8 Class Association (Arkistoitu – Internet Archive)
www.zoom8.com
Børresen, tanskalainen valmistaja.
2-pentanoli

| 2-pentanoli |
| --- | --- |

Tunnisteet
CAS-numero:  6032-29-7
PubChem CID:  22386
SMILES:  CCCC(C)O
Ominaisuudet
Molekyylikaava:  C5H12O
Moolimassa:  88,2 g/mol
Sulamispiste:  −50 °C
Kiehumispiste:  119 °C
Tiheys:  0,809 g/cm3 (20 °C)
Liukoisuus veteen:  166 g/l (20 °C)
2-pentanolin enantiomeerit: (R)-(–)-2-pentanoli (yllä) ja (S)-(+)-2-pentanoli (alla)
2-pentanolin kemiallinen kaava on C5H12O ja rakennekaava CH3(CH2)2CHOHCH3. Siitä käytetään myös nimityksiä metyylipropyylikarbinoli ja 1-metyyli-1-butanoli.
2-pentanoli kuuluu sekundaaristen alkoholien aineryhmään, sillä alkoholin OH-ryhmää kantava hiiliatomi on liittyneenä kahteen hiiliatomiin. 2-pentanoli reagoi kiivaasti hapettimien kanssa.
2-pentanoli on normaaliolosuhteissa väritön neste, jolla on tunnusomainen haju. Sen moolimassa on 88,2 g/mol, sulamispiste −50 °C, kiehumispiste 119 °C, tiheys 0,809 g/cm3, leimahduspiste 33 °C sekä itsesyttymislämpötila 330 °C ja raseemisen seoksen CAS-numero 6032-29-7.
Yhdistettä esiintyy myös kukkien tuoksuissa ja semiokemikaalina eliöiden viestinnässä.
2-pentanolilla on kaksi enantiomeeria (R)-(–)-2-pentanoli CAS 31087-44-2 ja (S)-(+)-2-pentanoli CAS 26184-62-3.
2-pentanoli on pentanolin (C5H11OH) isomeerinen muoto.
Aiheesta muualla

2-pentanolin kansainvälinen kemikaalikortti
PubChem: 2-Pentanol (englanniksi)
Human Metabolome Database (HMDB): 2-Pentanol (englanniksi)
ChemBlink: 2-Pentanol (englanniksi)
ChemBlink: (R)-(-)-2-Pentanol (englanniksi)
ChemBlink: (S)-(+)-2-Pentanol (englanniksi)
Dr. Duke's Phytochemical and Ethnobotanical Databases: 2-Pentanol (englanniksi)
Pherobase: Floral Compound – pentan-2-ol (englanniksi)
Pherobase: Semiochemical – pentan-2-ol (englanniksi)
Adam Batirov

| Mitalit | Mitalit | Mitalit |  |
| --- | --- | --- | --- |
|  Adam Batirov vuonna 2021. |  Adam Batirov vuonna 2021. |  Adam Batirov vuonna 2021. |  |
Maa:   Venäjä
Miesten vapaapaini
| EM-kilpailut  | EM-kilpailut  | EM-kilpailut  |  |
|  Hopeaa | Ankara 2004 | 55 kg |  |
|  Hopeaa | Vilna 2009 | 60 kg |  |
|  Pronssia | Dortmund 2011 | 66 kg |  |
Maa:   Bahrain
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2018 | 70 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Bangkok 2016 | 70 kg |  |
Adam Alavdinovitš Batirov (ven. Адам Алавдинович Батиров, s. 13. tammikuuta 1985) on venäläissyntyinen vapaapainija, joka on edustanut Bahrainia vuodesta 2016.
Batirov voitti kadettien eli alle 18-vuotiaiden Euroopan-mestaruuden 46 kg:n painoluokassa 2001 ja 50-kiloisissa 2002. Hän saavutti nuorten EM-hopeaa  50 kg:n sarjassa 2002 ja nuorten MM-hopeaa 55-kiloisissa 2003.
Batirov saavutti EM-hopeaa 55 kg:n painoluokassa Ankarassa 2004 ja 60-kiloisissa Vilnassa 2009 sekä EM-pronssia 66-kiloisissa Dortmundista 2011. Hän sijoittui viidenneksi EM-kilpailuissa 2007 ja 2008 sekä MM-kilpailuissa 2011.
Batirov voitti 70 kg:n painoluokassa kultaa Aasian-mestaruuskilpailuissa 2016 ja Aasian hallikisoissa 2017. Hän saavutti MM-hopeaa 70 kg:n sarjassa Budapestissa 2018.
2-propanoli

| 2-propanoli |
| --- | --- |


Tunnisteet
IUPAC-nimi:  2-propanoli
CAS-numero:  67-63-0
PubChem CID:  3776
SMILES:  CC(O)C
Ominaisuudet
Molekyylikaava:  C3H8O
Moolimassa:  60,10 g/mol
Sulamispiste:  −89 °C (184 K)
Kiehumispiste:  82,3 °C (355 K)
Tiheys:  0,786 g/cm3
Liukoisuus veteen:  liukenee
2-propanoli eli isopropanoli tai isopropyylialkoholi (IPA) (myös propan-2-oli) kuuluu alkoholien aineryhmään. 2-propanolin rakennekaava voidaan esittää muodossa CH3CHOHCH3.
2-propanoli on normaaliolosuhteissa väritön, helposti syttyvä, palava, kirkas neste, jonka moolimassa on 60,1 g/mol, kiehumispiste 82 °C, sulamispiste −89 °C, tiheys 0,786 g/cm3 (vesi = 1,0 g/cm3), leimahduspiste 12 °C, itsesyttymislämpötila 456 °C ja CAS-numero 67-63-0. Aineen höyry on ilmaa raskaampaa.
Yhdistettä esiintyy kukkien tuoksuissa ja semiokemikaalina eliöiden viestinnässä.
2-propanoli on propanolin C3H7OH isomeerinen muoto.
Suomessa isopropanolia käytetään liuottimena ja pesunesteenä esimerkiksi maali-, painoväri-, elintarvike- ja lääketeollisuudessa. Isopropanolia käytetään myös pesu- ja desinfektioaineissa sekä jäänestoaineissa. 2-propanolia on käytetty asetonin valmistukseen. Sitä käytetään myös kaupallisesti myytävän etanolin denaturoimiseen. Se on erityisen suosittua puhdistusaineena sähkölaitteiden huollossa, esimerkiksi tietokoneiden tapauksessa helposti likaantuvien piirilevykontaktien, magneettisten lukupäiden ja optisten asemien linssien puhdistuksessa sekä tarpeettoman piitahnan poistossa.
Aiheesta muualla

Wikimedia Commonsissa on kuvia tai muita tiedostoja aiheesta .
2-propanolin kansainvälinen kemikaalikortti
Isopropanolin OVA-ohje
PubChem: 2-Propanol (englanniksi)
Human Metabolome Database: Isopropyl alcohol (englanniksi)
KEGG: 2-Propanol (englanniksi)
ChemBlink: Isopropanol (englanniksi)
Pherobase: Floral Compound – propan-2-ol (englanniksi)
Pherobase: Semiochemical – propan-2-ol (englanniksi)
Aaltojuotos

Aaltojuotos
Aaltojuotos (wave-juotos) on elektroniikkateollisuudessa käytetty nopea juotosmenetelmä, jolla komponentteja liitetään piirilevyyn. Sulaa tinaa pumpataan suulakkeen läpi ylöspäin siten, että siitä muodostuu yhtenäinen aalto, jonka yli juotettava piirilevy kuljetetaan. Menetelmä soveltuu läpipainettavien komponenttien ja liimalla kiinnitettyjen pintaliitoskomponenttien juottamiseen.
Aaltojuotosmenetelmällä saavutetaan suurempi nopeus kuin manuaalisella juottamisella. Nykyisin läpipainettavien komponenttien käyttö on harvinaista ja aaltojuotoksen sijaan käytetään pastajuotosmenetelmää (eng. reflow soldering), jolloin pintaliitoskomponentteja ei tarvitse erikseen liimata, vaan tahmea juotospasta pitää ne paikallaan uuniin asti.
Aiheesta muualla

Kuvakierros emolevytehtaalla (englanniksi)
Aaltojuotoskoneiden valmistaja (Arkistoitu – Internet Archive) (englanniksi)
555

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Kuolleita

7. kesäkuuta – Vigilius, paavi
Teodebald, Austrasian kuningas
551

| --- | --- |
Vuosisadat: 300-luku · 400-luku · 500-luku · 600-luku · 700-luku
Vuosikymmenet: 490-luku · 500-luku · 510-luku · 520-luku · 530-luku · 540-luku 550-luku · 560-luku · 570-luku · 580-luku · 590-luku · 600-luku
Vuodet: 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509 510 · 511 · 512 · 513 · 514 · 515 · 516 · 517 · 518 · 519 520 · 521 · 522 · 523 · 524 · 525 · 526 · 527 · 528 · 529 530 · 531 · 532 · 533 · 534 · 535 · 536 · 537 · 538 · 539 540 · 541 · 542 · 543 · 544 · 545 · 546 · 547 · 548 · 549 550 · 551 · 552 · 553 · 554 · 555 · 556 · 557 · 558 · 559 560 · 561 · 562 · 563 · 564 · 565 · 566 · 567 · 568 · 569 570 · 571 · 572 · 573 · 574 · 575 · 576 · 577 · 578 · 579 580 · 581 · 582 · 583 · 584 · 585 · 586 · 587 · 588 · 589 590 · 591 · 592 · 593 · 594 · 595 · 596 · 597 · 598 · 599 600 · 601 · 602 · 603 · 604 · 605 · 606 · 607 · 608 · 609
Tapahtumia

Maanjäristys ja tsunami tekivät tuhoaan Beirutissa
Bysantti kaappasi osan Espanjaa visigooteilta
Adolf Fredrik Rosendal

Adolf Fredrik Rosendal (2. marraskuuta 1821 Hämeenkyrö – 16. marraskuuta 1876 Hämeenkyrö) oli suomalainen yläalkeiskoulun rehtori ja valtiopäivämies.
Rosendalin vanhemmat olivat Turun ja Porin läänin lääninkamreeri Adolf Georg Rosendal ja Maria Lovisa Avellan. Hän kävi Turun triviaalikoulua ja Turun lukiota päästen ylioppilaaksi 1840. Rosendal valmistui filosofian kandidaatiksi ja maisteriksi 1844. Hänet vihittiin papiksi 1870.
Rosendal toimi Turun yläalkeiskoulun vt. apulaiskollegana vuodesta 1851 ja vt. konrehtorina vuodesta 1852. Hän oli sitten Turun lukion vt. apulaisena vuodesta 1852 ja vakinaisena apulaisena vuodesta 1853. Rosendal oli Tampereen yläalkeiskoulun rehtorina 1860–1876 ja Tampereen kansakoulujen tarkastajana 1872. Hän omisti Tuokkolan talon Hämeenkyrössä. Hän osallistui päiville pappissäädyssä 1872 Turun hiippakunnan opettajien valitsemana. Rosendal kirjoitti nimimerkillä A. F. R. Kirjalliseen Kuukausilehteen. Hän kirjoitti myös suomenkielisen historian oppikirjan Vanhan ajan historia, lyhyesti esitelty (C. J. Wikberg, Helsinki 1864).
Rosendal oli naimisissa vuodesta 1846 Eva Matilda Holmbergin kanssa. Heidän poikansa oli kansanedustaja, herännäisjohtaja, kirjailija, poliitikko ja opettaja Mauno Rosendal. Tilanomistaja, valtiopäivämies Karl Verner Rosendal oli hänen veljensä.
Ada Koistinen

| Ada Koistinen |
| --- | --- |
 Ada Koistinen Kalevan Kisoissa Jyväskylässä heinäkuussa 2018.
Henkilötiedot
Syntynyt: 5. tammikuuta 1999 (ikä 25) Jyväskylä
Kansalaisuus:   Suomi
Uran tiedot
Laji:  kolmiloikka ja pituushyppy
Seura:  Jyväskylän Kenttäurheilijat
Valmentaja:  Jarkko Finni
Ada Koistinen (s. 5. tammikuuta 1999 Jyväskylä) on suomalainen ympäristöaktivisti ja entinen yleisurheilija. Jyväskylän Kenttäurheilijoita edustanut Koistinen saavutti vuoden 2019 Yleisurheilun sisäratojen Suomen-mestaruuskilpailuissa pronssia kolmiloikassa. Hänen valmentajanaan toimi Jarkko Finni.
Koistinen lopetti urheilu- uransa 21-vuotiaana. Lopettamisensa syyksi hän on kertonut ympäristöaktivismin. Koistinen toimii muun muassa Elokapina-liikkeessä.
Adelheim

Adelheim oli ruotsalainen aatelissuku. Suvun vanhimmat tunnetut jäsenet olivat Hollannista kotoisin. Heistä Nils Amundson muutti vuonna 1650 Amsterdamista Ruotsiin, minne hän perusti Borgvikin ruukin. Hänen jälkeläisensä hoitivat ruukkia ja pojanpoika Johan Borgstöm (1685–1763) aateloitiin vuonna 1743. Hän oli sekä ruukinpatruuna että tuomari. Hänen pojanpoikansa ruukinpatruuna Johan Adelheim luopui aateluudesta Norköpingin valtiopäivillä vuonna 1800 ja ryhtyi sen jälkeen käyttämään nimeä Borgström.
Aaron North

Aaron North
Aaron Wright North (s. 22. maaliskuuta 1979) on punkyhtye Icarus Linen entinen kitaristi ja Nine Inch Nailsin kiertuekitaristi With Teeth -kiertueella 2005–2006. North myös laulaa taustalauluja. Hän esiintyy Nine Inch Nailsin musiikkivideoilla "The Hand That Feeds" ja "Survivalism" sekä Beside You In Time -live-DVD:llä.
North on lavalla erittäin energinen esiintyjä. Hänellä on tapana juosta ympäriinsä, rikkoa soittimia ja heilua kitaransa kanssa. North soittaa Hagströmin kitaroita.
North on kertonut olleensa nuorena Nine Inch Nails -fani. Lapsena hän kuunteli isänsä Beatles-albumeita ja katseli televisiota, mikä sai hänet valitsemaan kitaran soittimekseen. Teini-iässä North löysi hardcore punk -yhtye Black Flagin, jolla on ollut suuri vaikutus hänen soiton opettelulleen. North on täysin itseoppinut kitaristi.
Northilla on aina punainen huivi housujensa oikeassa takataskussa, joka on osa niin sanottua huivikoodia. Huivikoodi on homoseksuaalien tapa ilmaista seksuaalisia mieltymyksiään, jotka selviävät huivin väristä.
Aiheesta muualla

Nine Inch Nailsin virallinen sivu
Icarus Linen virallinen sivu (Arkistoitu – Internet Archive)
Aaron North : the North Side! (Arkistoitu – Internet Archive) (englanniksi)
Aaron Palushaj

| Aaron Palushaj |
| --- | --- |

Henkilötiedot
Syntynyt: 7. syyskuuta 1989 (ikä 35) Livonia, MI, USA
Kansalaisuus:   Yhdysvallat
Jääkiekkoilija
Pelipaikka:  laitahyökkääjä
Maila:  oikea
Pituus:  183 cm
Paino:  87 kg
Seura
Seura:  HC Davos
Sarja:  National League A
Pelinumero:  11
Pelaajaura
Pääsarjaura:  2009–
Aik. seurat:  Peoria Rivermen (AHL) Hamilton Bulldogs (AHL) Montreal Canadiens (NHL)  Colorado Avalanche (NHL) Charlotte Checkers (AHL) Carolina Hurricanes (NHL) Medveščak Zagreb (KHL) Lehigh Valley Phantoms (AHL) Cleveland Monsters (AHL) Dinamo Minsk (KHL) Brynäs IF (SHL) Örebro HK (SHL)
NHL-varaus:  44. varaus, 2007 St. Louis Blues
| Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Mitalit> Maa:   Yhdysvallat.Miesten jääkiekko.MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Pronssia | Ruotsi & Suomi 2013 | jääkiekko |  |
Aaron Palushaj (s. 7. syyskuuta 1989 Northville, Michigan) on yhdysvaltalainen jääkiekkoilija, pelipaikaltaan laitahyökkääjä. Hän pelaa Sveitsin NLA-joukkue HC Davosissa. Palushaj on syntyperältään albaani.
Ura

Ennen ammattilaisuraansa Palushaj pelasi yliopistokiekkoa Michiganin yliopistossa. Hän on St. Louis Bluesin toisen kierroksen varaus vuoden 2007 varaustilaisuudesta. Hänet myytiin keväällä 2010 Montreal Canadiensiin vaihdossa puolustaja Matt D'Agostiniin. Helmikuussa 2013 Palushaj siirtyi Colorado Avalancheen ja saman vuoden heinäkuussa Carolina Hurricanesiin. Pohjois-Amerikassa hän pelasi lähinnä AHL-sarjassa. Kaudeksi 2014–2015 Palushaj siirtyi kroatilaiseen KHL-seura Medveščak Zagrebiin. Hän jatkoi sieltä kuitenkin jo marraskuussa venäläiseen Avtomobilist Jekaterinburgiin.
Şəkin kaanien palatsi

Şəkin kaanien palatsi kuvattuna vuonna 2019.
Şəkin kaanien palatsi (azer. Şəki xanlarının sarayı) on 1600-luvun palatsi, joka sijaitsee Şəkin kaupungissa Azerbaidžanissa. Se oli Şəkin kaanikunnan hallitsijan kesäasunto. Palatsi on tunnettu seinämaalauksistaan, koristeellisista ikkunoistaan ja arkkitehtuuristaan. Se on nykyään suosittu matkailukohde ja Unescon maailmanperintökohde.
Arkkitehtuuri

Palatsi on kaksikerroksinen rakennus, jossa on useita huoneita. Sen julkisivu on koristeltu värikkäillä seinämaalauksilla, jotka kuvaavat Azerbaidžanin historiaa ja kulttuuria. Palatsin sisustus on myös runsaasti koristeltu kattomaalauksin, kullatuin peilein ja koristeellisin ikkunoin.
Yksi palatsin ainutlaatuisimmista piirteistä ovat ristikkoikkunat, jotka on tehty pienista puupaloista, jotka liitetään toisiinsa ilman nauloja tai liimaa. Verkkoikkunat päästävät sisään seinän,selvennä mutta samalla ne päästävät lämmön sisälle.
Historia

Şəkin kaanien palatsi rakennettiin vuonna 1762 Şəkin kaani Hüseynin alueelle. Palatsi toimi kaanikunnan hallitsijan kesäasuntona aina vuoteen 1819 asti, kun kaanikunta liitettiin Venäjän keisarikuntaan.
Palatsi on hyvin säilynyt, ja nykyään se on Azerbaidžanin suosituin turistikohde. Se on myös Unescon maailmanperintökohde.
Vierailu

Palatsi on avoinna vierailijoille päivisin. Palatsissa on myös museo, jossa esitellään sen historiaa ja taidetta.
Adam Beechen

| Adam Beechen> Henkilötiedot |
| --- | --- |
Syntynyt: 22. joulukuuta 1968 (ikä 55)  Illinois
Kansalaisuus:  yhdysvaltalainen
Ammatti:  käsikirjoittaja
Adam Beechen (s. 22. joulukuuta 1968 Illinois, Yhdysvallat) on yhdysvaltalainen sarjakuvien kirjoittaja, joka tunnetaan kenties parhaiten Countdown to Final Crisis -sarjakuvan yhteiskirjoituksesta muun muassa Paul Dinin, Tony Bedardin ja Jimmy Palmiottin kanssa. Sarjakuvien parissa hän kirjoittanut tarinoita enimmäkseen DC Comicsille muun muassa Robinista ja Teinititaaneista. Näiden lisäksi Beechen on käsikirjoittanut jaksoja animaatiosarjoihin, kuten Ipanat, Jackie Chan seikkailee, X-Men: Evolution ja The Batman.
Aiheesta muualla

Adam Beechen Internet Movie Databasessa. (englanniksi)
Adam Bełcikowski

| Adam Bełcikowski |
| --- | --- |
 Adam Bełcikowski
Henkilötiedot
Syntynyt: 24. joulukuuta 1839 Krakova
Kuollut: 1909 (69–70 vuotta)
Ammatti:  kirjailija
Kirjailija
Äidinkieli: puola
Tuotannon kieli: puola
Aiheesta muualla
Löydä lisää kirjailijoitaKirjallisuuden teemasivulta
Adam Bełcikowski (24. joulukuuta 1839 Krakova − 1909) oli puolalainen kriitikko ja näytelmäkirjailija. Hän oli dosenttina Varsovan puolalaisessa yliopistossa ja julkaisi paitsi kirjallisuushistoriallisia ja kriittisiä tutkielmia, myös suosittuja huvinäytelmiä ja historiallisia draamoja sekä novelleja.
Bełcikowskista tuli 1869 Puolan kirjallisuuden historian dosentti ja 1876 yliopiston kirjastonhoitaja. Sen jälkeen hänestä tuli Puolan kirjallisuuden historian professori Lembergin yliopistoon. Hänen kirjallisuutta käsittelevät tutkimuksensa, jotka Piotr Chmielowski on julkaissut 1886 Varsovassa nimellä Ze studyów nad literatura polska, sisältävät esseitä Adam Mickiewiczistä, Zygmunt Krasińskista, Wacław Potockista, Kazimierz Brodzińskista, Franciszek Karpińskista ynnä muista sekä väitöskirjan 1600-luvun puolalaisista satiirikoista. Estetiikan kirjoittajana Bełcikowski kuuluu Hippolyte Tainen koulukuntaan. Hän on kirjoittanut myös Puolan kirjallisuuden vuosikatsaukset The Athenaeumiin. Bełcikowski on kirjoittanut arvoltaan vaihtelevia näytelmiä, joihin kuuluvat muun muassa Franceska da Rimini (1873) ja Król Mieczysław II (1876).
Aiheesta muualla

Kuvia tai muita tiedostoja aiheesta Adam Bełcikowski Wikimedia Commonsissa
Adelheid

Pyhä Adelheid
Pyhä Adelheid (931 Burgundi – 16. joulukuuta 999  Selzin luostari, Elsass) oli Burgundin kuninkaan Rudolf II:n ja Berta Schwabenilaisen tytär. Hän toimi Pyhän Saksalais-Roomalaisen keisarikunnan sijaishallitsijana, kun keisarin virka oli hänen pojanpojallaan Otto III:lla.
Jo nuorena neitona Adelheid luvattiin Italian Lotharille puolisoksi, ja hänen täytettyään 16 vuotta pari vihittiin avioliittoon. Jo nuorena Adelheid oli esimerkillinen kristitty, joka piti huolta köyhistä ja oli auttavainen. Vuonna 950, vain kolmen avioliittovuoden jälkeen hänen miehensä myrkytettiin. Maakreivi Berengar II halusi nuoren lesken puolisoksi pojalleen Adalbertille saadakseen lesken hallitseman Italian kruunun haltuunsa. Adelheid ei kuitenkaan hyväksynyt naimatarjousta, minkä johdosta Berengar vangitsi Adelheidin säilyttäen häntä Gardan linnassaan. Adelheidin onnistui paeta vankeudesta Canossaan tyttärensä Emman kanssa, josta myöhemmin tuli Ranskan kuninkaan Lotharin puoliso. Adelheid pyysi apua Otto I:ltä, koska Berengar oli miehittänyt hänen lombardialais-italialaisen kuningaskuntansa. Otto I ja Adelheid avioituivat vuonna 951. He saivat neljä lasta, joista vanhin Mathilde johti abbedissana Quedlingen luostaria ja nuorimmasta Otosta tuli isänsä seuraaja.
Adelheid oli hyvin sivistynyt nainen, hän puhui neljää kieltä ja luki paljon. Hänellä oli paljon vaikutusvaltaa myös politiikassa, mikä jatkui Otto I:n kuoleman jälkeen Adelheidin ollessa poikansa, keisari Otto II:n tärkeimpiä neuvonantajia. Otto II:n lyhyeksi jääneen hallitusajan jälkeen valtaistuimelle nousi alaikäinen Otto III, jonka äiti, Bysantin prinsessa Theofano, piti yhdessä Adelheidin kanssa valtaa sijaishallitsijoina. Tärkeimpänä päämääränä leskikeisarinnoilla oli säilyttää kruunu suvussa. Tässä työssä heitä avusti Mainzin arkkipiispa Willigis.
Kun Otto III otti hallintovastuun harteilleen, Adelheid omistautui hyväntekeväisyyteen ja luostareiden perustamiseen. Lähellä Adelheidin sydäntä oli Clunyn luostarin uudistusliike ja sen tukeminen. Lopulta hän muutti Pohjois-Elsassiin perustamaansa Selzin luostariin, jossa hän kuoli vuonna 999. Paavi Urbanus II julisti Adelheidin pyhimykseksi vuonna 1097 ja hänen muistopäiväänsä vietetään joulukuun 16. päivänä.